Il-Union Ħaddiema Magħqudin irreaġixxiet għat-twaqqif dwar il-union tal-Pulizija u fi stqarrija llejla qalet li l-Gvern qatt ma talabha biex tagħti l-proposti tagħha dwar il-union għall-Korp tal-Pulizija. Il-UĦM qalet li hija gidba li l-UĦM qatt ma avviċinat lill-Assoċjazzjoni tal-Pulizija u fil-fatt, diriġenti tal- Assoċjazzjoni tal-Pulizija li tkellmu mal-UĦM stqarrew li kienu ntrabtu b’kuntratt tant li ma setgħux jikkunsidraw triq oħra. Fl-istqarrija l-UĦM speċifikat li dan kollu seħħ aktar minn sena w’nofs ilu u temmet tgħid li mhux se tinħeba wara ebda ‘In-House Union”. Is-Segretarju Ġenerali tal-UĦM Josef Vella appella lill-Pulizija li jixtiequ jingħaqdu ma’ union imparzjali u mingħajr irbit u ndħil politiku, li l-unika triq għalihom hija li jissieħbu mal-UĦM.